ئومێد خۆشناو
ئومێد عەبدولڕەحمان حەسەن ناسراو بە ئومێد خۆشناو (لەدایکبووی ١ی حوزەیرانی ١٩٧٧ لە ھەولێر) سیاسەتوانێکی باشووری کوردستانە. لەوەتەی ٨ی شوباتی ٢٠٢١ بووەتە ٤٢ەمین پارێزگاری ھەولێر. بەر لەوەش ئەندام بووە لە چوارەم و پێنجەمین خولی پەرلەمانی کوردستان. ئومێد لە پەرلەمانی کوردستان، سەرۆکی فراکسیۆنی پارتی دیموکراتی کوردستان بووە.

پێش ئەوەی ببێتە ئەندام پەرلەمانی کوردستان، ئومێد سکرتێری یەکێتیی لاوانی دیموکراتی کوردستان بووە، کە کۆمەڵە یان یەکێتییەکی سەر بە پارتی دیموکراتی کوردستانە. ئومێد خۆشناو ھەڵگری بڕوانامەکانی دبلۆم و بەکالۆریۆسە لە ڕاگەیاندن ھەروەھا ماستەر لە یاسای گشتی. ناوبراو ماوەیەکیش خەریکی کاری ڕۆژنامەوانیی و ڕاگەیاندن بووە.

سەرچاوەکان 

لەدایکبووانی ١٩٧٧
زیندووان
خەڵکی ھەولێر
سیاسییەکانی پارتی دیموکراتی کوردستان
ئەندامانی پەرلەمانی کوردستان
پارێزگارەکانی پارێزگای ھەولێر